section_heading: Opis dobra
paragraph_text: Crkva sv. Ivana koja se nalazi tik uz sjeverni zid kaštel Rušinca bila je župna crkva sela. Spada u čestu regionalnu tipološku skupinu, malih jednobrodnih crkava s kvadratnom apsidom, presvedena šiljatim svodom, što je vrsta jednobrodnih crkava koja kontinuira u inačicama na ovom području od srednjega vijeka pa sve do 20. stoljeća. Glavno pročelje je otvoreno vratima, prozorima i rozetom. Na vrhu je preslica s jednim zvonom. Crkvica je rijetki primjer sakralne arhitekture u Kaštelima sa sačuvanim prvobitnim (izvornim) izgledom s odlikama gotičko renesansnog stila.<ref>Doroti Brajnov Botić: [https://www.bib.irb.hr/524478 ''Crkva sv. Ivana Krstitelja na Rušincu u Kaštel Lukšiću ''] Kaštelanski zbornik, 9 (2011), sažetak. CROSBI - Hrvatska znanstvena bibliografija. Poznati ljubavni par Miljenko i Dobrila pokopani su u ovoj crkvici.<ref>Jakov Žarko:  Hit destinacija dalmatinskih mladenaca dvorac je u kojem se odigrala najtragičnija ljubavna priča u Hrvatskoj: 'Najljepše mjesto koje sam u životu vidjela!'  Slobodna Dalmacija. 8. studenoga 2018. . Pristupljeno 24. rujna 2020.